Document ID: 32000R1534

Komisijos reglamentas (EB) Nr. 1534/2000
2000 m. liepos 13 d.
nustatantis jautrios gamybos sritis ir (arba) aukštos kokybės veislių grupes, atleistas nuo žaliavinio tabako kvotų atpirkimo programos taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1] su paskutiniais pakeitimais, padarytais Reglamentu (EB) Nr. 1336/2000 [2], ypač į jo 14a straipsnį,
kadangi:
(1) Pagal 1998 m. gruodžio 22 d. Komisijos reglamento (EB) Nr. 2848/98, nustatančio išsamias Tarybos reglamento (EEB) Nr. 2075/92 taikymo taisykles dėl priemokų schemos, gamybos kvotų ir specialiosios pagalbos gamintojų grupėms žaliavinio tabako sektoriuje [3], su paskutiniais pakeitimais, padarytais Reglamentu (EB) Nr. 1249/2000 [4], 34 straipsnio 2 dalį Komisija, remdamasi valstybių narių pasiūlymais, privalo nustatyti, kurias jautrias gamybos sritis ir (arba) aukštos kokybės veislių grupes, daugiausia iki 25 % kiekvienos valstybės narės garantuojamosios ribos, atleisti nuo kvotų atpirkimo taikymo programos.
(2) Valstybės narių prašymu reikia nustatyti šias aukštos kokybės veislių grupes.
(3) Reglamento (EB) Nr. 2848/98 35 straipsnio 2 dalis nustato, kad valstybė narė privalo paviešinti savo ketinimą parduoti nuo rugsėjo 1 d., kad kiti gamintojai galėtų nupirkti kvotą, kol ji faktiškai neatpirkta, šį reglamentą privalu taikyti nuo 2000 m. rugpjūčio 31 d.
(4) Kadangi šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nustatomi tokie aukštos kokybės veislių grupių, atleistų nuo 2001 m. derliaus kvotų atpirkimo, kiekiai:
Portugalijoje:
I grupė: | 1321 tona |
II grupė: | 291 tona |
Prancūzijoje:
I grupė: | 1438 tonos |
II grupė: | 2237219 tonos |
III grupė: | 1302793 tonos |
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. rugpjūčio 31 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 13 d.

Labels: 7
17
6